o
Derek Prince
Taivaallinen sota Osa 1
Kiitos tervetulotoivotuksistanne. On etuoikeus olla täällä taas.
Olemme viettäneet mukavia hetkiä yhdessä.
Veli Haggie on suuri Jumalan mies.
Hänen saavutuksensa täällä ovat mahtavat.
On kunnia puhua teille.
Aion puhua sodankäynnistä taivaissa. Efe 6:12:
"Emmehän me taistele (paini) ihmisiä (verta ja lihaa)
vastaan van henkivaltoja vastaan, tämän pimeyden maailman
hallitsijoita ja avaruuden pahoja henkiä vastaan."
Jos sallitte, luen teille Princen sananmukaisemman käännöksen.
Aloin lukea kreikkaa 10-vuotiaana ja minusta tuli
Cambridgen yliopiston professori,
joten osaan kreikankieltä jonkin verran.
Kukaan ei kuitenkaan hallitse kreikkaa täydellisesti.
Se on monisäikeinen kieli, jolla on 3000 vuoden historia.
Jos joku sanoo hallitsevansa sen, hän on väärässä.
Mutta tässä on Princen käännös:
"Painiottelumme ei ole lihaa ja verta vastaan
(Living Bible sanoo "ihmisruumis", mikä on hyvä käännös),
painiottelumme ei ole ihmisruumista vastaan, vaan
se on painia vallanpitoa, valtaa, tämän pimeyden maailman hallitsijoita
ja pahuuden henkivaltoja vastaan, jotka ovat taivaissa."
Minun käännökseni alkaa: "emme paini lihaa ja verta vastaan".
Valitettavasti monilla kristityillä on välimerkki vikapaikassa:
"emme paini", piste.
Huomioideni mukaan useimmat kristityt lukevat tämän väärin.
Ei ole montaakaan kristittyä, jotka todella painivat.
Paini on kaikkein kovin kaksinkamppailu.
Nyrkkeilyssä on kiellettyä lyödä tiettyihin kehonosiin, mutta
paini on koko kehon kamppailua, ja sitä Paavali tässä tarkoittaa:
Me olemme täydessä kamppailussa vastustajanamme henkivaltoja,
henkilöitä, joilla ei ole fyysistä ruumista, ne, joilla on valtaa ja
auktoriteettia (palaan tähän myöhemmin), tämän pimeyden
maailman hallitsijat ja pahuuden voimat, joita taivaissa on.
Nyt on syytä kysyä, että miten taivaissa on
pimeyden maailman hallitsijoita ja voimia?
Selitykseksi tähän sanon heti, että Raamatun
ensimmäisestä jakeesta alkaen sana "taivas" on aina monikossa.
"Alussa Jumala loi taivaat
(monikossa, sana on meidän Raamatussamme yksikössä)
ja maan (yksikössä). On siis olemassa enemmän kuin yksi taivas.
Niitä on kolme. Näin sanoo selvästi 2 Kor 12:1-2:
"Minun on pakko kerskailla, vaikkei siitä hyötyä olekaan.
Siirryn nyt näkyihin ja Herran ilmestyksiin."
Paavali puhuu miehestä, joka näki ainutlaatuisen näyn ja ilmestyksen.
En usko, että se mies oli Paavali.
Jotkut uskovat, että se oli Paavali, mutta minä en.
"Tunnen erään Kristuksen oman, joka 14 vuotta sitten temmattiin
kolmanteen taivaaseen. Oliko hän silloin ruumiissaan vai
poissa siitä, en tiedä, sen tietää Jumala.
Ja tästä miehestä tiedän, että hänet temmattiin paratiisiin ja
hän kuuli sanoja, joita ihminen ei voi eikä saa lausua."
Paavali puhuu uskovasta henkilöstä,
joka sai kokea millaista on kolmannessa taivaassa.
Paavali kertoo, ettei hän tiedä oliko hän silloin ruumiissaan vai
kävikö hän siellä vain hengessään, mutta hän kävi kolmannessa taivaassa,
ja hänet temmattiin paratiisiin ja hän kuuli sanoja, joita
ihminen ei voi eikä saa lausua.
Ennen uskoontuloani olin logiikan professori ja uskon yhä logiikkaan.
Minun logiikkani mukaan jos on kolmas taivas,
täytyy olla myös ensimmäinen ja toinen.
Kolmannessa taivaassa tuo mies kuuli itse Jumalaa.
Hän oli paratiisissa. Ilmeisesti tämä on korkein paikka, jossa Jumala asuu.
Niinpä kolmas taivas on ylin taivas. Ensimmäinen taivas on uskoakseni
näkyvä, se, jota katsomme ja jossa on aurinko, kuu ja tähdet.
Ensimmäisen ja kolmannen taivaan välissä täytyy olla toinen taivas,
ja mielestäni siellä syntyi konflikti.
En usko, että siinä taivaassa, jossa Jumala asuu,
on mitään konflikteja. Sellaista konfliktia kuin taivaassa,
ei ole maan päällä, vaan konflikti on "välitaivaassa"
maan ja Jumalan valtaistuimen välissä.
Miten tämä konflikti syntyi? Mistä se sai alkunsa?
Raamattu kertoo tiettyjä asioita, mutta ei muita asioita.
On virhe yrittää tietää enemmän kuin mitä Raamattu kertoo,
mutta on tärkeää, että selvitämme mitä sanottavaa Raamatulla on.
Menen Jes 14:ään, jae 12, ja otsikkona on Lusiferin lankeemus.
Nämä ovat profeetallisia sanoja, jotka kuvaavat enkeliolentoa,
joka kapinoi Jumalaa vastaan.
"Voi, sinä putosit taivaalta (taivaalta, jossa Jumala asuu),
sinä Kointähti (Lusifer), sarastuksen poika!
Alas maahan sinut survaistiin, sinä kansojen kukistaja."
Nyt saamme selville miksi Lusifer kapinoi.
Lusiferia kutsutaan nykyisin saatanaksi,
mikä tarkoittaa vastustajaa.
Kreikan sana "devil" tarkoittaa "panettelija".
Saatana on siis Jumalan ja ihmisen vastustaja, panettelija.
Muistakaa tämä. Joka panettelee, tekee saatanan työtä,
ja valitettavasti sellaista tapahtuu seurakunnissa.
Tutkikaamme nyt saatanan motivaatiota,
koska on tärkeää tietää se. Motiivin tunteminen on meille avuksi.
"Etkö juuri sinä sydämessäsi sanonut:"
Näin Lusiferin haluaa kapinoida Jumalaa vastaan.
Viidesti se alkaa sanalla "minä".
Kapinan alkujuuri on vastustaa Jumalan tahtoa. Lusifer sanoo:
"Minä tahdon nousta taivaisiin!
Minä pystytän valtaistuimeni Jumalan tähtiä korkeammalle,
minä tahdon istua jumalten vuorella kaukana pohjoisessa,
minä nousen pilviä ylemmäksi,
minä olen korottava itseni Korkeimman vertaiseksi.".
Käännöksen mukaan Lusifer haluaa Korkeimman vertaiseksi
eli olla tasa-arvoinen Korkeimman kanssa,
niin kuin hepreankielinen alkutekstikin sanoo.
Lusiferin kapina johtui kunnianhimosta ja ylpeydestä.
Pääongelma seurakunnissakin on henkilökohtainen kunnianhimo.
Kysyn usein itseltäni kuinka moni pappi on motivoitunut halusta
pelastaa sieluja ja kuinka monia pappeja motivoi kunnianhimo
johtaa seurakuntaa, joka on suurin, jonka postituslista on pisin ja
joka järjestää suurimmat kokoukset.
Pitkästä kokemuksesta ja huomioistani tiedän, että
monia seurakuntia vaivaa kunnianhimo.
Mielestäni suurin yksittäinen ongelma seurakunnissa on
kunnianhimo julistustoiminnassa.
Nyt tiedämme, että kapinan alkujuuri kasvaa itsensä saatanan sydämessä.
Viidesti hän asettui Jumalan tahtoa vastaan.
Viidesti se suunnitteli korottavansa itsensä.
Olen kirjoittanut sarjan artikkeleita ylpeyden ongelmasta
nimeltään "Matka ylöspäin on matka alaspäin".
Jos haluat päästä korkeammalle on mentävä alemmas.
Kirjaa on saatavilla monissa maissa ja se on käännetty saksaksi.
On surku kertoa teille amerikkalaiset, että
kirja ei ole täällä innostanut lukijoita.
Hämmästyksekseni se oli bestseller Saksassa.
Meidän tulisi ottaa Saksasta mallia.
"Matka ylöspäin on matka alaspäin."
Jos haluat korkealle, on mentävä alas.
Saatana on pistänyt kunnianhimon, itsensä korottamisen,
kaikkien niiden sydämeen, jotka hyväksyvät sen.
Tämä ei tarkoita, etteikö se koskisi myös seurakuntia.
Itse asiassa seurakunta on paikka, johon saatana eniten
haluaa juurruttaa kunnianhimoa.
Teksti jatkuu: "Mutta tuonelaan sinut on syösty,
sen pohjimmaiseen kuiluun".
Se on todella totta. "Matka ylöspäin on matka alaspäin".
Jos haluat ylös, mene alas.
Mitä alemmas menet, sitä ylemmäs pääset.
Älä anna saatanan pettää panemalla kunnianhimon sydämeesi, sillä
kunnianhimoon kompastui saatana ja siihen voit langeta sinäkin.
Seuraavaksi puhun taivaallisen ja maallisen vuorovaikutuksesta, siitä,
mitä voisimme kutsua hengelliseksi konfliktiksi.
Hesekiel 28.
Luku tuo esiin kaksi henkilöä:
Tyroksen ruhtinaan ja Tyroksen kuninkaan.
He ovat erilaisia henkilöitä, mutta molemmat vaikuttivat
vanhan maailman tärkeän kaupungin, Tyroksen, kohtaloon.
Tekstistä ilmenee, että maallisten ja pahojen taivaallisten
hallitsijoiden välillä on vuorovaikutusta.
Niinpä meidän on tärkeää muuttaa tilanne
karkottamalla pahat taivaalliset hallitsijat.
Katsomme mitä Hes 28 sanoo, alkaen jakeesta 1.
"Minulle tuli tämä Herran sana: Ihminen, sano Tyroksen ruhtinaalle:
Näin sanoo Herra Jumala:"
Sanat on osoitettu ruhtinaalle. Toinen puoli lukua on osoitettu
kuninkaalle, joka on täysin erilainen ihminen.
"Sinä olet tullut sydämeltäsi ylpeäksi,"
Kyse on siis ylpeydestä.
Tavantakaa Raamattu varoittaa meitä ylpeydestä
enemmän kuin mistään muusta ongelmasta.
"Sinä olet käynyt ylpeäksi, sinä sanot: Minä olen jumala,
minä istun jumalten istuimella keskellä merta.
Ihminen sinä olet, et jumala, vaikka pidät itseäsi jumalana."
Tyroksen ruhtinas on ihminen, joka väittää olevansa
Jumala kuten monet muutkin ovat tehneet.
"Viisaudessa kyllä voitat Danielinkin, mikään ei jää sinulta salatuksi.
Oman viisautesi ja järkesi avulla olet hankkinut itsellesi rikkauksia,
koonnut varastoihisi kultaa ja hopeaa.
Olet tehnyt viisaita kauppoja ja lisännyt vaurauttasi.
Mutta rikkaus teki sinusta ylpeän."
Moniko tietää, että rikkaus on usein ylpeyden aihe?
Nämä asiat ovat meille käytännön opiksi.
Kyseessä on ihmisruhtinas, joka väittää olevansa Jumala.
Tämä ei ole ainoa tapaus. Tiedämme, että tulossa on antikristus,
joka väittää olevansa Jumala ja istuvansa temppelissä kuin Jumala.
Näitä tapauksia on ilmennyt jatkuvasti kautta historian.
"Sen tähden sanoo Herra Jumala: - Koska pidät itseäsi jumalana,
minä nostan vieraat kansat sinua vastaan,
minä tuon kansoista julmimmat, ja ne paljastavat miekkansa
ja iskevät kopeaan viisauteesi, tallaavat loistosi tomuun.
Ne syöksevät sinut hautaasi, sinä kuolet miekan lävistämänä
keskellä merta. Vieläkö sanot: Minä olen jumala, kun
seisot surmaajiesi edessä.
Ihminen sinä olet, et jumala, olet tappajiesi armoilla."
Tässä on kuva ihmisestä, joka on älykäs, viisas, menestyksekäs,
rikas ja hallitsija, mutta hän väittää olevansa jumala.
Siksi Jumala päättää lähettää vihollisia häntä vastaan,
jotka tappavat hänet. Jumala kysyy:
"Sanotko tappajiesi käsissä: minä olen jumala, en ihminen?"
Tämä oli kahdesta ihmiskuvauksesta ensimmäinen.
Nyt siirrymme täysin erilaiseen ihmiseen, jota kuvataan
Hes 28:n toisessa puoliskossa. Henkilö on Tyroksen kuningas.
Näimme mitä siitä koitui, kun ruhtinas sanoi, etten ole ihminen.
Siinä meille näytettiin jotain hyvin tärkeää.
Koko hengellisessä maailmassa taivaan pahoilla voimilla ja
ihmishallitsijoilla on suhde keskenään.
Pahat voimat pyrkivät saamaan ihmishallitsijat valtaansa
ja toteuttamaan suunnitelmiaan ihmisten avulla.
Sama on käynnissä USA:ssa.
Kyseessä ei ole mikään kaukainen ilmiö aikojen takaa,
vaan sama pätee nykyajan Amerikkaan.
Jatkan Tyroksen kuninkaasta jakeesta 11:
"Minulle tuli tämä Herran sana: Ihminen viritä valitusvirsi
Tyroksen kuninkaasta, sano hänelle: Näin sanoo Herra Jumala:
- Sinä olit täydellisistä täydellisin, täynnä viisautta, itse kauneus.
Olit Eedenissä, Jumalan puutarhassa, ja sinua koristivat kalliit kivet,
kameolit, topaasit ja kalsedonit, krysoliitit, onyksit, jaspikset,
safiirit, turkoosit ja smaragdit.
Pukusi oli kullalla kirjailtu. Jo syntyessäsi oli kaikki valmiina."
Teksti kertoo ihmisestä, joka oli Eedenissä, Jumalan puutarhassa,
ja hän käveli siellä välkehtivien kivien keskellä.
Hän ei ole ihminen eikä hän ole Jumala.
Jae 14: "Minä tein sinut kerubiksi, joka peittää."
Mitä hän peittää?
Uskon, että kerubi peittää Jumalan valtaistuimen siivillään.
Tämä kerubi oli tavattoman kaunis, tavattoman viisas ja
hänellä oli ainutlaatuinen asema taivaassa.
Hän oli kerubi, joka peitti siivillään Jumalan valtaistuimen.
Lisään mielenkiintoisen alaviitteen: ymmärtääkseni tuosta ajasta lähtien
Jumala ei laittanut yhtä kerubia yksin mihinkään.
Hän laittoi aina kaksi kasvotusten, jotta molemmat näkisivät,
että on joku toinenkin, joka on yhtä kaunis kuin minä.
Jae 16: "Kun kävit kauppaa kaikkialla, sinä tulit yhä röyhkeämmäksi."
Kaupankäynti voi tarkoittaa tava- roiden kaupustelua eri paikoissa.
Minulla on tästä tällainen kuva: Lusifer kulki ympäriinsä
vietellen vallassaan olevia enkeleitä ja pyrki saamaan heidät puolelleen.
Kuvittelen sen sanovan enkeleilleen: "Tiedätte, ettei Jumala arvosta teitä.
Olette niin kauniita ja viisaita.
Jos minä olisin Jumala, korottaisin teidänasemaanne".
Puhuvatko ihmiset nykyisin noin? Ei elämässä ole juuri mitään uutta.
Mutta nyt jatkamme: "Moitteen sijaa ei sinussa ollut
siitä päivästä, jona sinut loin, siihen päivään, jolloin lankesit pahaan."
Tästä näemme, että hänet on luotu.
Hän ei ole Jumala vaan serafi tai kerubi.
Hän on enkelin kaltainen, tavattoman viisas, kaunis ja
hänellä on paljon valtaa.
Kun kävit kauppaa kaikkialla, sinä tulit yhä röyhkeämmäksi
ja sorruit syntiin. Niin Minä suistin sinut pyhältä vuorelta,
syöksin sinut, vartijakerubini, välkehtivien kivien keskeltä."
Todennäköisesti kyseessä ei ole ihminen. Palatkaamme motiiviin.
Yhä uudelleen näemme: "Sydämesi oli ylpistynyt".
Syynä on siis ylpeys. Sitä ei voi riittävästi tolkuttaa.
Epäilemättä ylpeys on tavallisin kiusaus,
ja se saa meidät helposti lankeamaan.
Ylpeys ei saanut alkuaan maan päältä vaan taivaasta.
"Kauneutesi houkutti sinut korskeuteen,
loistosi sokaisemana haaskasit viisautesi.
Nyt olen syössyt sinut alas?"
Tässä oli tilannekuvaus Tyroksesta. Tyrosta ei enää ole.
Se on historiaa. Tyroksen ruhtinas kuoli niin kuin ihminen kuolee.
Tyroksen kuningas ei kuollut koskaan, sillä hän on enkeliolento,
hyvin ylpeä, voimallinen, viisas, erittäin kaunis ja Jumalan vastustaja.
Jaan kanssanne oman näkemykseni.
Hän sanoi: "Olen Jumalan vertainen". Sitä hän halusi.
Uskon, että on Jumala, Isä, Jumala, Poika ja Jumala, Pyhä Henki.
Tämä on minun käsitykseni.
Ajattelen, että Jumala, Isä, on niin pelättävä, niin jäljittelemätön,
niin ainoa laatuaan, ettei Lusifer pyrkinyt Isän kaltaiseksi.
Mutta oli kaunis Olento, joka edusti Isää, ja Hän oli Poika.
Uskon, että Lusifer sanoi: "Voin tulla Hänen kaltaisekseen".
Siitä alkoi yhä jatkuva konflikti Lusiferin ja Hänen välillään,
joka tuli ihmiseksi Jeesus Nasaretilaisena.
Kun Jeesus tuli maan päälle ihmisenä, Lusifer ajatteli:
"Nyt nappaan Hänet". Niinpä Lusifer jahtasi Jeesusta,
käänsi ihmiset Häntä vastaan ja sai Hänet kuolemaan,
ja silloin se sanoi: "Nyt sain Hänet".
Mutta se oli väärässä, koska kolmantena päivänä
Jeesus sai täydellisen voiton. Aamen.
Mutta konflikti ei ole vielä päättynyt,
koska saatana yhä taistelee kaikin mahdollisin tavoin Jumalaa,
Hänen suunnitelmiaan ja Hänen kansaansa vastaan.
Ilmestyskirja 12:4 saa minut uskomaan, että kolmannes enkeleistä
kääntyi kapinoimaan Lusiferin kanssa Jumala vastaan. Ilm 12:ssa
kerrotaan suuresta tulipunaisesta lohikäärmeestä, mikä on paholainen.
Ilm 12:3: "suuri tulipunainen lohikäärme". Painakaa mieleenne,
että saatana on lohikäärme. Se on myös käärme.
Se voi saattaa teidät pelosta suunniltaan ja nujertaa teidät.
Sillä on kaikenlaisia keinoja.
Tästä lohikäärmeestä sanotaan: "Pyrstöllään se pyyhkäisi pois
kolmanneksen taivaan tähdistä ja sinkosi ne maahan".
Jotkin tulkitsijat minun lisäkseni ovat sitä mieltä, että
kolmannes enkeleistä seurasi saatanaa ja
lähti mukaan Lusiferin kapinaan Jumalaa vastaan.
Seuraavaksi tarkastelemme millaisia taivaalliset olennot ovat.
Menemme Kolossalaiskirjeeseen. Huomautan tähän väliin, että
Efesolaiskirje kertoo Kristuksen seurakunnasta,
mutta Kolossalaiskirje seurakunnan Kristuksesta.
Jos joskus olette tekemisissä okkultismia harrastaneiden kanssa,
niin heille voi osoittaa Kolossalaiskirjettä, koska siinä
ilmoitetaan Jeesus niin selkeästi, ettei mikään guru
eikä yksikään ihminen voi olla sitä mitä Hän oli. Kol 1:15:
"Hän on näkymättömän Jumalan kuva, esikoinen,
ennen luomakuntaa syntynyt." Pankaa merkille, että
Häntä ei luotu vaan Hän syntyi - Jumalan ainoa Poika.
Hän on Jumalan kuva. Hän ilmentää
Jumalan Persoonaa, Luonnetta ja ulkonäköä.
Tästä syystä Jumala ei halua itsestään kuvia,
koska Jeesus on Hänen kuvansa.
"Hän on näkymättömän Jumalan kuva,
esikoinen, ennen koko luomakuntaa syntynyt."
Hän syntyi siis ennen maailman luomista.
Häntä ei luotu vaan Hän syntyi.
Kaikki mitä Hänen syntymänsä jälkeen tuli, on luotua.
Kirje jatkuu: "Hänen välityksellään luotiin kaikki,
kaikki mitä on taivaissa ja maan päällä ?"
Mitä mikään guru voisi olla tämän sanan valossa?
On naurettavaa verrata Jeesusta mihinkään
okkultistiseen hahmoon tai voimaan.
Sillä "Hänen välityksellään luotiin kaikki, kaikki mikä on taivaissa ja
maan päällä, näkyvä ja näkymätön." On siis näkyvä ja näkymätön maailma.
Sitten seuraa luettelo siitä, mikä on näkymätöntä:
"valtaistuimet, herruudet, kaikki vallat ja voimat".
Taivaan valtakunnassa on siis neljä luotua järjestystä.
Valtaistuimet on korkein, sitten seuraavat herruudet ja
kaikki vallat ja voimat.
Toistan vielä: valtaistuimet, herruudet, vallat ja voimat.
Käsittelen niitä abstrakteina, koska ne ovat "virkoja",
eivät asemia samoin kuin sana "presidentti" on henkilö, mutta
sana "presidenttiys" on tehtävä ja asema.
Tässä kuvataan asemaa, ei henkilöä.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä